# Joan Simonet Pons

Joan Simonet Pons (Alaró, 1973) és enginyer agrònom. Va ser polític i batle d'Alaró. Ha treballat com a professional liberal i en obres públiques així com en temes de Medi Ambient al Parc Nacional de Cabrera. El 2015 va abandonar la política i d'ençà és gerent de l'entitat agrària Asaja.
Va ser regidor d'urbanisme de l'ajuntament d'Alaró de 1999 a 2003, escollit en les llistes del Partit Popular. De 2003 a 2007 va ser a l'oposició i gerent de l'empresa pública Serveis de Millora Agrària del Govern de les Illes Balears. Va ser director-gerent del Fons de Garantia Agraria i Pesquera (Fogaiba), organisme del Govern de les Illes Balears de 2011 a 2015.
A les eleccions de maig del 2007 encapçalà les llistes del Partit Popular. Com a partit més votat, per primer cop en la història democràtica del municipi aconseguí desbancar el PSOE. Fou nomenat batle d'Alaró i governà en minoria amb cinc regidors, ja que no va aconseguir cap acord. A les eleccions del 2011 va aconseguir la majoria absoluta. S'hi havia presentat pràcticament amb el mateix equip que les passades eleccions; així resultaren elegits regidors Gabriel Simonet Homar, Maritina Campins Moyà, el jove Llorenç Perelló Rosselló, Lourdes Bennassar Bennassar, Maria Antònia Cifre Rosselló i Juan Lozano León.
A les eleccions municipals del 2015, i després d'una forta polèmica amb el seu partit sobre la política de Bauzá, es va presentar encapçalant una llista independent i municipalista, Junts per Alaró. Aquesta formació va ser la força més votada, però un pacte PSOE-Més els va desbancar. El 24 de setembre de 2015 dimití per motius personals després d'haver estat nomenat gerent de l'entitat agrària Asaja. És molt crític amb la política del conseller d'Agricultura Vicenç Vidal.

## Referències

* ↑ F.g. «Un licenciado en medicina y cirugía» (en castellà). Diario de Mallorca, 18-09-2015.
* 1 2 R.D. «Joan Simonet renuncia a su acta de regidor en el Ajuntament d'Alar». Última Hora, 25-09-2015.
* ↑ Lluís, Plana «El PP presenta Joan Simonet Pons com a candidat a Alaró». Diari Balears, 16-03-2003. Arxivat de l'original el 2019-01-07 [Consulta: 6 gener 2019].
* 1 2 «Joan Simonet Pons - Personal». Universitat de les Illes Balears. [Consulta: 6 gener 2019].
* ↑ Anunci al BOIB que confirma el càrrec de director-gerent del FOGAIBA PDF
* ↑ Serra, M. «Una majoria absoluta a Alaró, gairebé impossible». Diari Balears, 13-04-2011. Arxivat de l'original el 6 de gener 2019 [Consulta: 6 gener 2019]. «Ja el 2007 cap de les formacions que es van presentar a les eleccions no va aconseguir l'anhelada majoria absoluta, […] per primera vegada en la història del poble un popular es convertís en batle d'Alaró»
* ↑ «El alcalde Joan Simonet afirma que baraja tres ofertas de trabajo» (en castellà). Diario de Mallorca, 28-06-2007.
* ↑ Serra, M. «Primera mayoría absoluta del PP en la historia de Alaró». Última Hora, 23-05-2011.
* ↑ Nadal; Martín, A. «El PP se queda sin representación también en Alaró y Simonet monta un nuevo partidoM.» (en castella). Última Hora–Noticias, 28-03-2015.
* ↑ Pitarch, Josep L. «Alaró: aire fresc i cares noves». El Punt Avui, 10-05-2015.
* ↑ «Candidatures presentades als municipis de la JEZ d'Inca, entre ells Alaró». BOIB, 2015.
* ↑ «Joan Company, nou president d'Asaja». AraBalears, 17-09-2015.
* ↑ Ribas, Jaume «Asaja presenta projectes per subvencionar amb l'ecotaxa». Ara Balears, 11-08-2018.